11 วัน หนีไกลข้ามโลก ปฏิบัติการ (ลับ) ไล่ล่า เจ้าคุณจำนงค์ ถึงเยอรมนี
ดำเนินการกันอย่างลับๆ เก็บเงียบตลอดทั้งสัปดาห์ หากแต่ว่าถึงวันนี้ .ต้องขอลุกขึ้นยืน ปรบมือ ให้ดังสนั่นกึกก้อง ภายหลังตำรวจชุดปฏิบัติการทุกฝ่าย ผนึกกำลังเป็นหนึ่งเดียว ตามไล่ล่า อดีตพระพรหมเมธี หรือ เจ้าคุณจำนงค์ ผู้ช่วยเจ้าอาวาสวัดสัมพันธวงศาราม ผู้ต้องหาคดีทุจริตเงินทอนวัด ภายหลังหนีหายไปตั้งแต่เมื่อวันที่ 24 พฤษภาคม 2561 ขณะเจ้าหน้าที่ตำรวจกองปราบปรามเข้าบุกค้นภายในวัด ล่วงเลยมาจนวันที่ 3 มิถุนายน 2561 เจ้าหน้าที่ตำรวจชุดไล่ล่าได้เฮลั่น ภายหลัง พล.ต.อ.จักรทิพย์ ชัยจินดา ผู้บัญชาการตำรวจแห่งชาติ ล่าข้ามโลกบินไปจับด้วยตัวเองถึงประเทศเยอรมนี ,ปฏิบัติการไล่ล่า (ลับๆ) คราวนี้ พล.ต.อ.จักรทิพย์ ชัยจินดา ผบ.ตร. กำชับเด็ดขาด เจ้าหน้าที่ตำรวจทุกนายต้องรูดซิปปากให้สนิท ห้ามให้ข่าวแก่สื่อมวลชน หรือทำอะไรกระโตกกระตากจนเป็นข่าวคราวใหญ่โต   ,ไทยรัฐออนไลน์, เปิดเส้นทางชุดปฏิบัติการไล่ล่าย้อนหลัง 11 วัน ตำรวจทุ่มเทแรงกายแรงใจ ลุ้นกันตัวโก่งงอ กว่าจะไล่จับ เจ้าคุณจำนงค์ ซึ่งเป็นผู้ต้องหาในคดีเงินทอนวัดได้เป็นรายสุดท้าย ,ก่อนหน้านี้ เจ้าหน้าที่ตำรวจกองปราบปราม แบ่งทีมกันลงตัว ผนึกกำลังตำรวจพื้นที่ และชุดเฉพาะกิจแบ่งกำลังกันไล่ล่าเป็นทีมๆ จนจับพระผู้กระทำผิดได้เกือบครบทุกรายแต่หนักสุดถึงขั้นต้อง ลงขัน ตำรวจมือฉมัง นำทีมเองโดย บิ๊กแป๊ะ พล.ต.อ.จักรทิพย์ ชัยจินดา ผบ.ตร., บิ๊กบัว พล.ต.ท.สุทธิพงษ์ วงษ์ปิ่น ผบช.สตม., บิ๊กฉิม พล.ต.ต.ไมตรี ฉิมเฉิด ผู้บังคับการกองปราบ และตำรวจชุดสืบสวนไล่ล่ามือวางอันดับต้นๆ ของประเทศ รวมตัวตะลุยชายแดนอีสาน, ตามจับผู้ต้องหาเพียงแค่คนเดียว,ภายหลังเช็กข่าวจนแน่นอนแล้วว่า เจ้าคุณจำนงค์ ได้หลบหนีทางรถยนต์ มุ่งหน้าสายอีสาน ก่อนจะพบหลักฐานยืนยันความมั่นใจให้ชุดปฏิบัติการ เมื่อรถอัลพาร์ดต้องสงสัยว่าเป็นของเจ้าคุณจำนงค์ ถูกจอดอยู่ในวัดแห่งหนึ่ง พื้นที่อำเภอเรณูนคร จังหวัดนครพนม ชุดปฏิบัติการมือฉมังจากเมืองหลวง ไปกองรวมตัวสืบหาข่าวกันที่นั้น ก่อนจะพากันข้ามไปยังฝั่งชายแดนไปยังประเทศลาว,การประสานงาน ตำรวจไทย - ลาว ผิดพลาดเทคนิคอย่างไรตรงไหนมิทราบ เจ้าหน้าที่ตำรวจยศใหญ่ๆ ในเมืองไทย ถูกทางการลาวกักตัวไว้ จนต้องหาคนไปเจรจาพากันออกมาตั้งหลักใหม่ ก่อนเบนเข็มทิศมุ่งหน้าลาวใต้ หรือ อีสานใต้  เดินทางเข้าประเทศกัมพูชา เพื่อไล่ล่าเจ้าคุณจำนงค์กลับเมืองไทย  ,ถึงตรงนี้ เจ้าหน้าที่ทุกนาย หัวใจตุ๊มๆ ต่อมๆ ก็นี่มันเป็นภารกิจระดับชาตินี่นา อดีตพระแค่รูปเดียวยังตามจับไม่ได้ จะหันหน้ากลับมาบอกคนไทยทั้งประเทศอย่างไรดี?  แต่ทั้งนี้ก็ต้องยอมรับว่า อุปสรรค ขวากหนามที่ประเดประดังเข้ามามีมาก เพราะเจ้าคุณจำนงค์ มีศิษยานุศิษย์อยู่ทั่วทุกสารทิศ การอำนวยความสะดวกเรื่องเส้นทางหลบหนีปลอดโปร่งโล่งสบาย กระทั่งสุดท้ายตำรวจเช็กได้ว่า เจ้าคุณจำนงค์ บินจากกรุงพนมเปญ ไปประเทศ เยอรมนี,ทราบเรื่องดังนั้น บิ๊กแป๊ะ พร้อมพลพรรค ไม่รอช้า รีบจับเครื่องบินเที่ยวที่ไวที่สุด บินกะทันหันไล่ล่าข้ามโลกไกลถึงเยอรมนี สุดท้ายมีข่าวดี ทางตำรวจตรวจคนเข้าเมืองประเทศเยอรมนีจับตัว เจ้าคุณจำนงค์ ไว้ให้แล้ว ,***ถึงแม้ ,ไทยรัฐออนไลน์, จะลำดับเหตุการณ์ขั้นตอนไล่ล่าจับกุม มาเป็นฉากๆ แต่ยังไม่ได้รับการยืนยันใดๆ จากปาก บิ๊กแป๊ะ ว่าจับได้แล้ว และยังคงมีท่าทีบ่ายเบี่ยงที่จะเปิดเผยข้อมูลใดๆ ขอเก็บเป็นความลับตามที่ได้ลั่นวาจากับชุดปฏิบัติการตั้งแต่ทีแรก ***,  exclusive
ดำเนินการกันอย่างลับๆ เก็บเงียบตลอดทั้งสัปดาห์ หากแต่ว่าถึงวันนี้.ต้องขอลุกขึ้นยืน ปรบมือ ให้ดังสนั่นกึกก้อง ภายหลังตำรวจชุดปฏิบัติการทุกฝ่าย ที่ผนึกกำลังเป็นหนึ่งเดียว
เจ้าคุณจำนงค์,พระพรหมเมธี,หนีไกลข้ามโลก,จักรทิพย์  ชัยจินดา,ข่าวร้อน,ข่าวทั่วไป